علوم وتكنولوجيا
#000000
«شيرين» إستايلست تنفذ من التصميم 3 قطع فقط.. «محدش هيلبس زيك»
#000002
حب التفصيل والأزياء لديها بدأ منذ الطفولة، فكانت تتمرد على القطع الجاهزة التي ترتديها الفتيات يوميًا، وتختار تصميماتها التي تميزت بها بين أقرانها، وظل هذا الشغف يلازمها وشقيقتها حتى الكبر لتنجحا في مشروعهما الخاص الذي يختلف في تنفيذ تصميماته عن غيره من العلامات التجارية المُشابهة.
#000004
تنفيذ 3 قطع فقط من التصميم الواحد
#000005
شيرين هشام، تخرجت في كلية الفنون التطبيقية قسم طباعة ونشر وتغليف، عشقت تصميم الملابس منذ نعومة أظافرها، تعمل مصممة جرافيك وحصلت على دبلومة بمعهد ITI حتى خطرت ببالها فكرة إنشاء براند للملابس يعتمد على التصميمات الـlimited edition من خلال تنفيذ 3 قطع فقط من التصميم الواحد، وتقول لـ«الوطن»: «من وأنا صغيرة فيه حاجات معينة في دماغي كنت ببقى عايزة أعملها ومكنتش بلاقيها في المحلات فبقرر إني هعمل ديزاين على مزاجي عند الخياط وبلاقي الناس بتقولي تحفة وجايباه منين وكانت بتتكلف قليل جدًا معايا، فقررت أطلع خبرتي في الطباعة والماتريال في المشروع ده».
#000006
مشروع تصميم الملابس بدأته الفتاة العشرينية قبل عامين فقط، إلا أنّها استطاعت أن تنافس بتصميماتها العلامات التجارية الأخرى من خلال تنفيذ تصميمات مختلفة ليست موجودة بالأسواق: «أنا بنزل أجيب قماش أبيض أنا اللي بطبعه بنفسي في مطابع القماش، وبعمل الديزاين وبيتنفذ كخياطة في ورش ومصانع».
#000007
كان حادثًا ألمّ بـ«شيرين» قبل فترة سببًا في عدم المُضي قدمًا نحو إقامة مصنعًا خاصًا لإنتاج الملابس، كما كانت تستعد للتحضير لحملة بعنوان «محدش لابس زيك» من خلال الاكتفاء بتصميم قطعتين أو 3 على الأكثر من التصميم: «فيه ناس بتدخل تطلب حاجات بتصميم مميز ليها مش أي حد يكون لابسه، ومينفعش أقرر الديزاين ده لأي حد، ولا حتى الرسومات بتكرر في تصميمات تانية».
#000008
ولم يقف الحد عند مجرد تصميم الملابس، بل حرصت «شيرين» على تصميم الإكسسوارات اليدوية التي تلائم التصميم بأسعار في متناول الجميع، إذ يتراوح سعر القطعة الواحدة بين 700 إلى 1000 جنيه حسب الخامات والإكسسوارات المستخدمة: «لو حد طلب إعادة تصميم احنا عاملينه قبل كده بحاول أقنعه إني هصمم له ديزاين تاني مختلف ولو أصرت على التصميم ده بعمله لأنّ رضا العميل قبل أي حاجة، ووقتها ممكن ألعب في الإكسسوارات بطريقة مختلفة تبينها بطريقة مختلفة».
#000010
وتعتمد «شيرين» في الخامات المختارة للتصميمات أن تكون مناسبة للموضة في كل وقت: «بتعامل مع مستوردين ومصانع معينة هم عارفين طلباتي والأقمشة اللي بحتاجها، وساعات بنزل بنفسي وأختار الأقمشة الجديدة وبحرص إني أختار حاجات لو البنت قعدت 100 سنة تلبسها موضتها متروحش».
#000011
بكالوريوس تربيه وماجستير في علوم السياحه من جامعة الأقصر ومتخصص في علوم السياحه والتحرير الاخباري التلفزيوني والصحفي.
#000012
لماذا بكى هشام سليم بسبب ابنتيه؟.. «بشوفهم 3 ساعات في الأسبوع»
#000017